गोशाला में गायों को एकत्र करने में जुट रहे किसान
चौमू विधायक ग्राम पंचायत का प्रयास ला रहा है रंग
भास्करन्यूज कालाडेरा
ग्रामपंचायत विमलपुरा के ग्राम कानरपुरा में श्रीगोपाल गोशाला में चौमू विधायक रामलाल शर्मा ग्राम पंचायत के प्रयास रंग ला रहे हैं। जिससे गोशाला में फिर से गायों की आवक शुरू हो गई है। गोशाला में व्यवस्थाओं की कमान ग्राम पंचायत के संभालने के बाद ग्रामीणों में खुशी की लहर है तथा सैकडों किसान गोशाला में आवारा गायों को एकत्रित करने के कार्य में जुटे हुए हैं।
किसानों ने बताया कि ग्राम सरपंच रामगोपाल मीणा की पहल से गोशाला में फिर से गायों का आना शुरू हो गया हैर। जिससे आवारा घूमने वाली गायों की सही व्यवस्था हो गई है। ग्राम कानरपुरा में पूर्व से संचालित गोपाल गोशाला में बीच में व्यवस्थाओं के गडबडा जाने से यहां पर गायों की संख्या कम हो गई थी। इससे आवारा गाएं किसानों के खेतों में घुसकर किसानों की फसलें चौपट कर देती थी तथा कई गाएं घायल बीमार हो कर दम तोड़ रही थी। किसानों ने जब अपनी इस समस्या से ग्राम सरपंच रामगोपाल मीणा को अवगत करवाया, तो ग्राम सरपंच ने गोशाला में फिर से सही व्यवस्था करने का जिम्मा उठाया। ग्राम सरपंच रामगोपाल मीणा ने बताया कि गोशाला में अब व्यवस्थाओं को खराब नहीं होने दिया जाएगा आगे भी गायों के लिए बेहतर व्यवस्था की जाएगी।
गोशाला में व्यस्थाओं का जिम्मा ग्राम पंचायत के उठाने के बाद अब ग्राम पंचायत क्षेत्र के किसान भी गोशाला में गायों को लाने के प्रयास में जुटे हुए हैं। पंचायत क्षेत्र के करीब 100 किसान पिछले पांच दिनों से आसपास के गांवों में घूम रही आवारा गायों को एकत्रित कर गोशाला में लाने में जुटे हुए है। सरपंच रामगोपाल मीणा ने बताया कि अभी वर्तमान समय में गोशाला में करीब 2 सौ गाएं चुकी हैं। विधायक कोष से मिल 10 लाख रुपए सोडियम लाइटें
ग्राम कानरपुरा की गोपाल गोशाला के अच्छे दिन लाने में चौमू विधायक रामलाल शर्मा के प्रयास भी कम नहीं है। विधायक शर्मा ने गोशाला के लिए विधायक कोष से 10 लाख रूपए दिए हंै तथा गोशाला में बेहतर रोशनी व्यवस्था के लिए सोडियम लाईटें लगाने की घोषणा भी की है। सरपंच रामगोपाल मीणा ने बताया कि गोशाला के जल्दी ही चारदिवारी बनाने का कार्य शुरू किया जाएगा गायों के लिए टिनशैड आदि व्यवस्थाएं की जाएंगी।
खाद्य सुरक्षा का नहीं मिल रहा लाभ
मानुपरामाचेड़ी| राजीवगांधी पंचायती राज संगठन संस्था की ओर से सत्ता के विक्रेंद्रीकरण विषय को लेकर एक बैठक का आयोजन ग्राम पंचायत सेवापुरा के अटल सेवा केंद्र में किया गया। इसमें मुख्य वक्ता जिला संयोजक जिला परिषद सदस्य मोहन डागर ने पंचायतराज में जनप्रतिनिधियों के अधिकारों को लेकर विस्तार से जानकारी दी। उन्होंने संविधान की धारा 73, 74 के बारे में जानकारी दी तथा पंचायतराज के अधिकारों के बारे में बताया। बैठक में उपसरपंच गिरधारी लाल, वार्डपंच सजना देवी, प्रहलाद बुनकर, गोवर्धन लाल, पंचायत समिति सदस्य लालचंद मीणा ने खाद्य सुरक्षा योजना के तहत राशन कार्ड में योजनांतर्गत चयनित होने के बावजूद भी सामग्री नहीं देने की समस्या रखी। इस मौके पर सरपंच रोहिताश्व भूमला, सुरेंद्र चौधरी, मंगल लील, नाथूसिंह, राधाकंवर, किशोर सिंह, महेश सैनी, मुकेश कुमार, लव कुमार, धर्मेंद्र कुमार, रमेश निठारवाल, शाकार हाड़ा आदि मौजूद थे।
hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva